

**H O T Ă R Â R E**

**privind desemnarea reprezentanților Consiliului Judeţean Cluj**

**în comisiile care funcționează la nivelul Centrului Judeţean de**

**Resurse și Asistenţă Educaţională Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 254 din 18.11.2024 privind desemnarea reprezentanților Consiliului Judeţean Cluj în comisiile care funcționează la nivelul Centrului Judeţean de Resurse și Asistenţă Educaţională Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 46582/14.11.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 46584/14.11.2024 şi de Avizul cu nr. 46582 din 21.11.2024 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* prevederile art. 123 – 140, art. 142 – 156, art. 215 - 216 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 120 din Legea învățământului preuniversitar nr. 198/2023, cu modificările și completărie ulterioare;
* art. 44 din Regulamentul-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, aprobat prin Ordinul Ministrului Educației nr. 5701/2024;
* art. 89 din Ordinul comun al Ministerului Muncii, Familiei, Protecţiei Sociale și Persoanelor Vârstnice, Ministerului Sănătăţii, Ministerului Educaţiei Naţionale și Cercetării Ştiinţifice nr. 1985/1305/5805/2016 privind aprobarea metodologiei pentru evaluarea şi intervenţia integrată în vederea încadrării copiilor cu dizabilităţi în grad de handicap, a orientării şcolare şi profesionale a copiilor cu cerinţe educaţionale speciale, precum şi în vederea abilitării şi reabilitării copiilor cu dizabilităţi şi/sau cerinţe educaţionale speciale;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se constată încetarea mandatului domnului Bradea Andrei, în calitate de reprezentant al Consiliului Județean Cluj în Comisia de orientare școlară şi profesională din cadrul Centrului Judeţean de Resurse şi Asistenţă Educaţională Cluj.

**(2)** Se constată încetarea mandatului doamnei Grigore Cornelia, în calitate de reprezentant al Consiliului Județean Cluj în Comisia pentru soluționarea contestațiilor privind certificatele de orietare școlară și profesională.

**Art. 2.** Se desemnează în calitate de reprezentant al Consiliului Judeţean Cluj în Comisia de orientare şcolară şi profesională din cadrul Centrului Judeţean de Resurse şi Asistenţă Educaţională Cluj doamna Tiecar Maria-Ruxandra.

**Art. 3.** Se desemnează în calitate de reprezentant al Consiliului Judeţean Cluj în Comisia pentru soluționarea contestațiilor privind certificatele de orietare școlară și profesională doamna Grigore Cornelia.

**Art. 4. (1)** Persoanele desemnate la art. 2 și 3 încheie cu Consiliul Judeţean Cluj un contract de mandat, conform modelului-cadru cuprins în **anexa**care face parte integrantă din prezenta hotărâre.

**(2)** Se împuterniceşte Preşedintele Consiliului Judeţean Cluj, domnul Alin Tişe, ca în numele şi pentru Consiliul Judeţean Cluj, să semneze contractele de mandat ale reprezentanților acestuia în Comisia de orientare şcolară şi profesională din cadrul Centrului Judeţean de Resurse şi Asistenţă Educaţională Cluj, precum și în Comisia pentru soluționarea contestațiilor privind certificatele de orietare școlară și profesională.

**Art. 5.** La data comunicării prezentei hotărâri se abrogă Hotărârea Consiliului Judeţean Cluj nr. 210/2020 privind desemnarea reprezentanților Consiliului Judeţean Cluj în Comisia de orientare școlară și profesională din cadrul Centrului Judeţean de Resurse și Asistenţă Educaţională Cluj și în Comisia pentru soluționarea contestațiilor privind certificatele de orietare școlară și profesională.

**Art. 6.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, precum și persoanele nominalizate la art. 2 - 3 și Centrul Judeţean de Resurse şi Asistenţă Educaţională Cluj.

**Art. 7.** Prezenta hotărâre se comunică Direcţiei Generale Buget-Finanţe, Resurse Umane; Centrului Judeţean de Resurse şi Asistenţă Educaţională Cluj, persoanelor nominalizate la art. 1 - 3, precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 241 din 28 noiembrie 2024**

*Prezenta hotărâre a fost adoptată cu 31 de voturi “pentru” și 2 ”abțineri”,* *iar 4 membri ai Consiliului județean nu au votat, fiind astfel respectate prevederile legale privind majoritatea de voturi necesară.*